cun icao', lalapit baga doon sa caballeriza, mata nito', magbabaga nacatatacot maquita. cun aayao magpa silla ang cabayo', mag aarma, palo', dagoc na lahat na ng gauin mo sa caniya. nguni', icao ay mangilag sa damba niya at sicat, at ang cuco', matatalas ang laman mo', mauaualat. at cun baga mahina na lumuluha na ang mata, saca mo subuan siya nang freno sampu nang silla. ang bahala naman aco sa bibig nitong cabayo, sa pagca aco ang freno ang rienda', alagaan mo. capag iyong linubayan ang riendang iyong tangan, sa alapaap tatahan ang cabayong sinasac yan. icao nga ay malalaglag at ang hangin ay malacas, sa lupa ca malalagpac laman mo', mananambulat. huag bayaang lumuag ang riendang iyong hauac, palo', taquid nang espuelas nang manghina siyang agad. at cun baga mahina na lauay ay tumutulo na, iyong ibalic pagdaca doon sa caballeriza. nang ito ay masabi na ang lahat na bilin niya, umalis na ang princesa si don jua', iniuan na.